|  |
| --- |
| armenia_small_emblem[1]**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ****ՎԵՐԱՀՍԿՈՂԱԿԱՆ ՎԱՐՉՈՒԹՅԱՆ ՊԵՏ** |
| *0010 Երևան, Վազգեն Սարգսյան 3/8, հեռ. 594-140* |

№

« » \_\_\_\_\_\_\_\_\_\_\_\_ 2022 թ.

**ՀՀ ԱՆ ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐՈՒՄ ԵՎ**

**ՄԱՐՄԻՆՆԵՐՈՒՄ ՀԱՍԱՐԱԿԱԿԱՆ ՎԵՐԱՀՍԿՈՂՈՒԹՅՈՒՆ**

 **ԻՐԱԿԱՆԱՑՆՈՂ ԴԻՏՈՐԴՆԵՐԻ ԽՄԲԻ ՆԱԽԱԳԱՀ**

**ՏԻԿԻՆ ԶԱՐՈՒՀԻ ՀՈՎՀԱՆՆԻՍՅԱՆԻՆ**

**Հարգելի՛ տիկին Հովհաննիսյան,**

Ի պատասխան Ձեր 14.02.2022թ. թիվ 22-13 գրության հայտնում ենք, որ «Քրեակատարողական բժշկության կենտրոն» ՊՈԱԿ-ի կողմից ներկայացված տեղեկատվության համաձայն` «Վարդաշեն» քրեակատարողական հիմնարկի կալանավորված անձ Նարեկ Նահապետի Մանթաշյանը 23.02.2022թ. դրությամբ «Շաքարային դիաբետ, տիպ 2-րդ, միջին ծանրության: Սուր շնչառական վարակ ախտորոշմամբ գտնվում է «Քրեակատարողական բժշկության կենտրոն» ՊՈԱԿ-ի «Վարդաշեն» բժշկական ստորաբաժանման դինամիկ հսկողության տակ, ստանում է համապատասխան բուժում:

Կալանավորված անձ Նարեկ Մանթաշյանը ընդունվել է «Վարդաշեն» քրեակատարողական հիմնարկ 15.12.2021թ.-ին: Նույն օրը կատարվել է կալանավորված անձի բժշկական զննություն: Թարմ մարմնական վնասվածքներ չեն հայտնաբերվել: Զարկերակային ճնշումը եղել է 130/90 մմ.ս.ս, մարմնի ջերմաստիճանը 36.2Օ., սատուրացիան՝ 99, պուլսը՝ 90 զարկ.րոպ.: Ն. Մանթաշյանի մոտ եղել է հիպոգլիկեմիկ «Տրուլիսիտի» դեղամիջոց:

17.12.2021թ.-ին Ն. Մանթաշյանը զննվել է «Քրեակատարողական բժշկության կենտրոն» ՊՈԱԿ-ի Վարդաշեն բժշկական ստորաբաժանման բժշկի կողմից, որի ընթացքում գլյուկոզան արյան մեջ եղել է 10.1 մմոլ/լ, ԶՃ՝ 120/80 մմ ս.ս., սատուրացիան՝ 99, պուլսը՝ 87 զարկ/րոպ.: Ն. Մանթաշյանի կողմից ներկայացված անամնեստիկ տվյալներով նախնական ախտորոշվել է՝ «Շաքարային դիաբետ, տիպ 2-րդ: Նույն օրը ստորաբաժանման բժշկի կողմից Ն. Մանթաշյանին հայտվել է, որ վերջինս կստանա միայն իր հարազատների կողմից բերված «Տրուլիսիտի» դեղամիջոցը, խնդրվել է նաև բժշկական ստորաբաժանման անձնակազմին տրամադրել իր բոլոր բժշկական փաստաթղթերը:

21.12.2021թ.-ին Ն. Մանթաշյանը զննվել է բժշկի կողմից, որի ընթացքում գլյուկոզան արյան մեջ եղել է 10.3 մմոլ/լ, ԶՃ՝ 140/100մմ ս.ս., պուլսը 113 զարկ/րոպ.:

22.12.2021թ.-ին կատարվել է Ն. Մանթաշյանի գլյուկոմետրիա, արդյունքը՝ 10.3 մմոլ/լ:

23.12.2021թ.-ին Ն. Մանթաշյանին տրամադրվել է «Տրուլիսիտի» հիպոգլիկեմիկ դեղամիջոցը, որը բերվել է վերջինիս հարազատների կողմից, որը ըստ կալանավորված անձի բանավոր հայտարարության նշակաված է իրեն և ինքը պետք է ընդունի շաբաթական մեկ անգամ: Ն. Մանթաշյանի հետ, իր ցանկությամբ, պայմանավորվածություն է ձեռք բերվել, առ այն որ հարազատները մշտապես կբերեն այդ դեղամիջոցը․ քանի որ վերջինս այլ դեղամիջոց չի ցանկանում: Սակայն Ն. Մանթաշյանի հարազատները 23.12.2021թ.-ից հետո չեն բերել վերոնշյալ դեղամիջոցը:

24.12.2021թ.-ին կատարվել է Ն. Մանթաշյանի գլյուկոմետրիա, արդյունքը ՝ 11.2 մմոլ/լ: Ն. Մանթաշյանին «Քրեակատարողական բժշկության կենտրոն» ՊՈԱԿ-ի «Վարդաշեն» ստորաբաժանման բժիշկների կողմից բազմիցս նշվել է տրամադրել հիվանդության վերաբերյալ բոլոր բժշկական փաստաթղթերը, սակայն ապարդյուն:

Վերոնշյալ ժամանակահատվածում Ն. Մանթաշյանի առողջական վիճակը եղել է բավարար՝ առողջական խնդիրներով «Քրեակատարողական բժշկության կենտրոն» ՊՈԱԿ-ի «Վարդաշեն» ստորաբաժանման բուժ. անձնակազմին չի դիմել:

03.01.2022թ.-ին, Ն. Մանթաշյանը զննվել է բժշկի կողմից՝ գլյուկոզան արյան մեջ եղել է 13,2 մմոլ/լ:

07.01.2022թ.-ին Ն. Մանթաշյանը զննվել է ներզատաբանի կողմից, ախտորոշվել է՝ Շաքարային դիաբետ, տիպ 2-րդ: Ն. Մանթաշյանի հորդորով նշանակվել է «Տրուլիսիտի» դեղամիջոց շաբաթը մեկ անգամ, քանի որ ըստ կալանավորված անձի բառերի՝ այլ դեղամիջոց չի ընդունի:

12.01.2022թ.-ին Ն. Մանթաշյանը զննվել է բժշկի կողմից, որի ընթացքում գլյուկոզան արյան մեջ եղել է՝ 10.0 մմոլ/լ:

12.01.2022թ.-ին Էրեբունի բժշկական կենտրոնի պոլիկլինիկայում Ն. Մանթաշյանը ստացել է պատվաստում «COVID-19»-ի դեմ՝ «Սինոֆարմ» պատվաստանյութով:

17.01.2022թ.-ին Ն. Մանթաշյանը կրկին զննվել է բժշկի կողմից, որի ընթացքում արձանագրվել է՝ գլյուկոզան արյան մեջ՝ 10.5մմոլ/լ:

21.01.2022թ.-ին Ն. Մանթաշյանը զննվել է բժշկի կողմից, որի ընթացքում՝ գլյուկոզան արյան մեջ եղել է 24.6 մմոլ/լ, ԶՃ՝ 130/90 մմ ս.ս.: Հրավիրվել է շտապօգնության բրիգադ։ Զննության արդյունքում Ն. Մանթաշյանը տեղափոխվել է Արմենիա բժշկական կենտրոն, որտեղ կատարված գլյուկոմետրիայի արդյունքում արձանագրվել է՝ 11,8 մմոլ/լ-ի ցուցանիշ, որից հետո նշվել է, որ հիվանդանոց տեղափոխելու կարիք չկար: Նույն օրը Ն. Մանթաշյանը վերադարձել է «Վարդաշեն» քրեակատարողական հիմնարկ:

27.01.2022թ.-ին կալանավորված անձը զննվել է բժշկի կողմից, կատարվել է գլյուկոմետրիա, արդյունքը՝ 18 մմոլ/լ:

31.01.2022թ.-ին Ն. Մանթաշյանը զննվել է ներզատաբանի կողմից, գլյուկոզան արյան մեջ՝ 19 մմոլ/լ: Ն. Մանթաշյանը համաձայնվել է ստանալ ներզատաբանի կողմից նշանակված դեղամիջոցները՝ «Գլիկլազիդ» 60 մգ. և «Մետտֆորմին», որը տրամադրվել է «Քրեակատարողական բժշկության կենտրոն» ՊՈԱԿ-ի «Վարդաշեն» ստորաբաժանման կողմից:

04.02.2022թ.-ին Ն. Մանթաշյանին տրամադրվել է իր հարազատների կողմից բերված գլյուկոմետր:

05.02.2022թ.-ին, Ն. Մանթաշյանի արյան մեջ գլյուկոզան եղել է 19.1մմոլ/լ., այնուհետև՝ 27.2 մմոլ/լ, որի կապակցությամբ «Քրեակատարողական բժշկության կենտրոն» ՊՈԱԿ-ի Վարդաշեն բժշկական ստորաբաժանման ղեկավարը հեռախոսակապի միջոցով խորհրդակցել է ներզատաբանի հետ: Ներզատաբանի կողմից առաջարկվել է Ն. Մանթաշյանին տրամադրել «Գլյուկովանս» 500մգ/2.5 մգ: Հերթապահ բուժքույրը առաջարկել է Ն. Մանթաշյանին ընդունել վերոնշյալ դեղամիջոցը իր ներկայությամբ, ինչը զայրացրել է կալանավորված անձին և վերջինս հրաժարվել է բուժքրոջ առաջարկից:

05.02.2022թ.-ից Ն. Մանթաշյանը «Քրեակատարողական բժշկության կենտրոն» ՊՈԱԿ-ի «Վարդաշեն» ստորաբաժանման կողմից տրամադրվող դեղամիջոցներից հրաժարվել է:

05.02.2022թ.-ին հերթապահ բուժքրոջ կողմից հրավիրվել է շտապօգնության բրիգադ, զննության արդյունքում Ն. Մանթաշյանը տեղափոխվել է Արմենիա բժշկական կենտրոն: Կատարվել է գլյուկոմետրիա, արդյունքը՝ 19.6 մմոլ/լ, ներարկվել է 6 միավոր ինսուլին ակտրապիդ, որից հետո Ն. Մանթաշյանը տեղափոխվել է Վարդաշեն քրեակատարողական հիմնարկ:

05.02.2022թ.-ին ամբողջ օրը և 06.02.2022թ.-ի գիշերային ժամերին բուժքրոջ աշխատանքը համակարգվել է «Քրեակատարողական բժշկության կենտրոն» ՊՈԱԿ-ի «Վարդաշեն» ստորաբաժանման ղեկավարի կողմից:

06.02.2022թ.-ին Ն. Մանթաշյանը զննվել է բժշկի կողմից, որի ժամանակ մարմնի ջերմաստիճանը՝ 36.6Օ, սատուրացիան՝ 97, պուլսը՝ 98 զարկ/րոպ., գլյուկոզան արյան մեջ ժ.04.30-ին եղել է՝ 15.3 մմոլ/լ: Տրվել են խորհուրդներ:

06.02.2022թ.-ին ժ. 23.00-ի սահմաններում Ն. Մանթաշյանի գլյուկոզան արյան մեջ եղել է 21 մմոլ/լ:

07.02.2022թ. գիշերային ժամերին գլյուկոզան Ն. Մանթաշյանի արյան մեջ եղել է 16.7մմոլ/լ: Հրավիրվել է շտապօգնության բրիգադ: Կալանավորված անձին առաջարկվել է տեղափոխվել հիվանդանոց, որից վերջինս հրաժարվել է նշելով, որ ցանկանում է տեղափոխվել հիվանդանոց պլանային կարգով՝ պետ. պատվերի ուղեգրով:

07.02.2022թ.-ին, ժ. 10.00-ի սահմաններում «Քրեակատարողական բժշկության կենտրոն» ՊՈԱԿ-ի «Վարդաշեն» ստորաբաժանման ղեկավարը Ն. Մանթաշյանին փորձել է բացատրել, որ կձեռնարկվի բոլոր անհրաժեշտ միջոցները իր առողջական վիճակը կարգավորելու համար, սակայն կալանավորված անձը, չպատասխանելով, ձեռքով հրել է ստորաբաժանման ղեկավարին:

07.02.2022թ.-ին ներզատաբանը «Քրեակատարողական բժշկության կենտրոն» ՊՈԱԿ-ի Վարդաշեն բժշկական ստորաբաժանման աշխատասենյակում, բուժանձնակազմի ներկայությամբ փորձել է զննել Ն. Մանթաշյանին, վերջինս վիրավորելով բժշկին, հրաժարվել է զննությունից, գլյուկոմետրիայից, խորհրդատվությունից և տրամադրվող դեղերից՝ նշելով, որ ներկայումս առողջության հետ կապված գանգատներ չունի:

Նշվածի մասին կազմվել է համապատասխան արձանագրություն, որը Ն. Մանթաշանը պատռել է: Կազմվել է նոր արձանագրություն:

08.02.2022թ.-ին Ն. Մանթաշանը ենթարկվել է COVID-19 ռապիդ թեստավորման։ Արդյունքը եղել է բացասական:

09.02.2022թ.-ին Վարդաշեն քրեակատարողական հիմնարկի բակում «Քրեակատարողական բժշկության կենտրոն» ՊՈԱԿ-ի «Վարդաշեն» ստորաբաժանման ղեկավարը հանդիպել է դատական նիստի գնացող Ն. Մանթաշյանին և պայմանավորվել վերջինիս հետ պլանային կարգով, պետ․ պատվերի ուղեգրով, ուղեգրել հիվանդանոց, չնշելով կոնկրետ օրը:

Հետագայում ձեռք է բերվել նախնական պայամանավորվածություն Էրեբունի բժշկական կենտրոնի հետ Ն. Մանթաշյանին, պլանային կարգով, 14.02.2022թ.-ին Էրեբունի ԲԿ տեղափոխելու վերաբերյալ:

10.02.2022թ.-ին առավոտյան ժ. 10.00-ի սահմաններում Վարդաշեն քրեակատարողական հիմնարկի ԿՊՎ-ում, հիմնարկի երեք աշխատակիցների ներկայությամբ, «Քրեակատարողական բժշկության կենտրոն» ՊՈԱԿ-ի «Վարդաշեն» ստորաբաժանման ղեկավարը Ն. Մանթաշյանին հայտել է, որ ձեռք է բերվել նախնական պայամանավորվածություն Էրեբունի բժշկական կենտրոնի հետ՝ իրեն 14.02.2022թ.-ին պլանային կարքով հիվանդանոց տեղափոխելու վերաբերյալ: Ն. Մանթաշյանը անսպասելի սկսել է գոռգոռալ, բղավել, զազրախոսել, տալ սեռական բնույթի հայհոյանքներ:

Նույն օրը Ն. Մանթաշյանը, ժ. 13.05-ի սահմաններում, զննվել է ստորաբաժանման բժշկի կողմից, որի ընթացքում կալանավորված անձի մարմնի ջերմաստիճանը եղել է 36.3Օ, ԶՃ՝ 130/80 մմ ս.ս., պուլսը՝ 101 զարկ/րոպ., գլյուկոզան արյան մեջ 19.6 մմոլ/լ: Բուժքրոջ կողմից առաջարկվել են ներզատաբանի կողմից նշանակված դեղամիջոցները, որից Ն. Մանթաշյանը հրաժարվել է, պատճառաբանելով, որ բժշկական ստորաբաժանման ղեկավարը հնարավոր է թունավորած լինի այս դեղամիջոցները:

10.02.2022թ.-ին Ն. Մանթաշյանը տեղափոխվել է Էրեբունի բժշկական կենտրոն, պետ. պատվերի շրջանակում պլանային կարգով հետազոտության, իսկ անհրաժեշտության դեպքում նաև բուժման համար:

Ն. Մանթաշյանը 10.02.2022-15.02.2022թթ. ընկած ժամանակահատվածում բուժվել է Էրեբունի բժշկական կենտրոնում, որտեղ կատարվել են նաև լաբորատոր հետազոտություններ:

Էրեբունի բժշկական կենտրոնից դուրս գրվելուց հետո Ն. Մանթաշյանը ստանում է հիվանդանոցի նշանակումները: 15.02.2022թ.-ին, 16.02.2022թ.-ին, 17.02.2022թ.-ին, 18.02.2022թ.-ին Ն. Մանթաշյանը զննվել է «Քրեակատարողական բժշկության կենտրոն» ՊՈԱԿ-ի Վարդաշեն ստորաբաժանման բժշկի կողմից: Նշված օրերի ընթացքում պարբերաբար չափվել է Ն. Մանթաշյանի արյան մեջ գլյուկոզայի մակարդակը, որը եղել է 10,8 մմոլ/լ-14.3մմոլ/լ սահմաններում:

Ն. Մանթաշյանը «Վարդաշեն» քրեակատարողական հիմնարկում գտնվում է մոտ 2,5 ամիս և վերջինիս նկատմամբ իրականացված բժշկական գործողությունները չեն կրել ֆորմալ բնույթ, այլ հակառակը, բուժանձնակազմի կողմից կատարվել են բոլոր գործողությունները՝ կալանավորված անձի առողջական խնդիրները մեղմելու և բժշկական պատշաճ օգնություն ցուցաբերելու համար՝ ՀՀ կառավարության կողմից ընդունված թիվ 825-Ն որոշման համաձայն:

Կալանավորված անձ Ն. Մանթաշյանը, իր մոտ առկա հիվանդությունների կապակցությամբ, 23.02.2022թ. դրությամբ խնամքի կարիք չունի, վերջինս իր կենցաղային հոգսերը և կարիքները հոգում է ինքնուրույն:

 **ՀԱՐԳԱՆՔՈՎ՝**

**ՊԱՐՏԱԿԱՆՈՒԹՅՈՒՆՆԵՐԻ**

**ԺԱՄԱՆԱԿԱՎՈՐ ԿԱՏԱՐՈՂ ԱՐՏԱՇԵՍ ՍՈՒՉՅԱՆ**

Կատարող՝ Զ. Ստեփանյան

ՀՀ ԱՆ վերահսկողական վարչություն

հեռ. (010) 59-41-54